Regering en Taliban dialoog gaan voort | Die Vryburger
Die regering van Afganistan en die rebelle leiers van die Taliban het in Qatar vergader waar hulle 'n ooreenkoms bereik het, maar wat ook kommer wek in Westerse lande.
Die twee partye streef daarna om 'n politieke akkoord te vind om die oorlog geteisterde land na vrede te lei, wat vir die regering van belang is noudat die Navo troepemag die land verlaat het.
Die partye wat in Doha vergader het, die afgelope naweek, het nog nie 'n finale ooreenkoms bereik nie, maar beide kante sê die gesprekke was bevredigend en moet so spoedig moontlik hervat word.
Beide partye het in 'n verklaring bevestig dat dialoog sal voortgaan tot 'n bevredigende oplossing gevind is.
In die verklaring word ook onderneem dat beide sal intree om humanitêre hulp te verleen aan die burgerlikes wat in ernstige nood verkeer.